Diari Oficial de la Generalitat Valenciana


Sumari del DOGV 2731, del 19-04-1996 (1996/837954)

DECRET 78/1996, de 16 d'abril, del Govern Valencià, que deroga el Decret 36/1992, de 2 de març, del Govern Valencià, pel qual s'adaptaven les quanties de les multes establertes en l'article 228.6 de la Llei del Sòl.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/04/16/78/dof/vci/html**

### Dades del document

Número de DOGV
:   2731

Data del DOGV
:   19-04-1996

Secció del DOGV
:   DISPOSICIONS GENERALS

Número del document
:   1996/837954


Data del document
:   16-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 78/1996, de 16 d'abril, del Govern Valencià, que deroga el Decret 36/1992, de 2 de març, del Govern Valencià, pel qual s'adaptaven les quanties de les multes establertes en l'article 228.6 de la Llei del Sòl.   
El llarg període de temps transcorregut des de la publicació de la Llei 19/1975, de 2 de març, de Reforma de la Llei sobre Règim del Sòl i Ordenació Urbana, i del Text Refós aprovat pel Reial Decret 1346/1976, de 9 d'abril, va obligar la Generalitat Valenciana a adaptar les quanties de les multes establertes en l'article 228.6 de l'esmentada Llei del Sòl, cosa que va fer per mitjà del Decret 36/1992, de 2 de març, del Govern Valencià.  
Les noves modificacions legislatives i, en concret, el Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana, que estableix en l'article 275 l'autoritat competent per a imposar les multes i les seues quanties màximes, precepte de caràcter supletori, ha ocasionat que l'actual normativa reglamentària de la Generalitat Valenciana tinga un caràcter reductor de les competències municipals sancionadores davant de la legislació estatal.  
En aquest sentit, la finalitat que motiva aquest decret no és una altra que incrementar la competència sancionadora municipal. No es pretén, per tant, augmentar les quanties de les multes aplicades a les infraccions urbanístiques, la determinació quantitativa de les quals continua regint-se pel Reglament de Disciplina Urbanística, la Llei del Sòl de 1992, la Llei de la Generalitat Valenciana 4/1992, de 5 de juny, sobre Sòl No Urbanitzable, i la Llei de la Generalitat Valenciana 6/1994, de 15 de novembre, reguladora de l'Activitat Urbanística, sinó homogeneïtzar els límits màxims de la competència sancionadora dels ajuntaments, per a evitar que la normativa de la Generalitat Valenciana, que es va acordar en desplegament de la Llei del Sòl de 1976, comporte una injustificada transferència competencial a la Generalitat Valenciana davant de la nova regulació de la legislació urbanística estatal.  
Per això, d'acord amb el que estableix l'article 31.9 de l'Estatut d'Autonomia de la Comunitat Valenciana i la Llei de la Generalitat Valenciana 5/1983, de 30 de desembre, a proposta del conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 16 d'abril de 1996,  
DECRETE  
Article únic  
Es deroga el Decret 36/1992, de 2 de març, del Govern Valencià, pel qual s'adaptaven les quanties de les multes establertes en l'article 228.6 de la Llei del Sòl i, en conseqüència, s'aplicarà en l'àmbit territorial de la Comunitat Valenciana l'article 275 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana.  
DISPOSICIó TRANSITòRIA  
L'article únic d'aquest decret no s'aplicarà als expedients sancionadors urbanístics que els ajuntaments han tramés als òrgans de la Generalitat Valenciana per a la resolució definitiva abans de l'entrada en vigor, els quals es continuaran tramitant d'acord amb la normativa anterior.  
DISPOSICIó ADDICIONAL  
Correspondran a les hisendes municipals els ingressos derivats de les multes, per infracció urbanística, que imposen els òrgans urbanístics de la Generalitat Valenciana com a conseqüència de propostes formulades i tramitades pels ajuntaments interessats que requeresquen l'aprovació de la Generalitat Valenciana.  
DISPOSICIó FINAL  
Aquest decret entrarà en vigor el dia de la publicació en el Diari Oficial de la Generalitat Valenciana.  
València, 16 d'abril de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI